Drífa Viðar

Drífa Viðar (Reykjavik, 1920ko martxoaren 5a – 1971ko maiatzaren 19a) islandiar idazle, margolari eta irakaslea izan zen.

 Bizitza 
Einar Viðar eta Katrín Norðmannen alaba, Drífa Viðar Reykjaviken jaio zen. Irakasle titulua lortu ondoren, artea ikasi zuen Reykjaviken, New Yorken eta Parisen. Ikasle urteetan sortu zituen margolan abstraktuak islandiar artista batek egindako lehendabiziko lan abstraktutzat hartzen dira. 

1960ko hamarkadan kritika literarioak egin zituen Melkorka aldizkari feministan. Jórunn ahizparekin batera, haurrentzako irratsaioetan lan egin zuen eta haurrentzako antzezlanak idatzi zituen. Samtök hernaðarandstæðinga erakunde antimilitaristako eta Islandiako Emakumeen Kultur eta Bake Erakundeko kide izan zen. 1967an lehen eleberria argitaratu zuen, Fjalldalslilja izenekoa. Dagar við vatnið ipuin bilduma 1971n kaleratu zen, egilea hil ondoren.

Drífa Viðar Skúil Thoroddsen medikuarekin ezkonduta zegoen eta lau seme-alaba izan zituen. 1971n hil zen, 51 urte zituela.

 Erreferentziak 

 Kanpo estekak 

Kategoria:Reykjavikarrak
Kategoria:Islandiako idazleak
Kategoria:Emakume eleberrigileak
Kategoria:Emakume ipuingileak
Kategoria:XX. mendeko emakume idazleak
Kategoria:Islandierazko idazleak
Kategoria:Islandiako margolariak
Kategoria:Emakume margolariak
Kategoria:XX. mendeko margolariak
Kategoria:Margolari abstraktuak
Kategoria:Emakume irakasleak